NOTIFICACIÓN A PROMOCIÓNS E OBRAS BARALLA, SL NIF B-36368694
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 05/01/2015)

Intentada a notificación do acto administrativo sinalado no asunto a "Promocións e Obras Baralla, SL", NIF B-36368694, e ao non resultar posible a súa práctica efectiva, de acordo co previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, na redacción conferida pola Lei 4/1999, do 13 de xaneiro, procédese á súa notificación mediante a publicación no BOP e no taboleiro de anuncios do Rexistro Xeral do Concello de Pontevedra: “Comunícolle que a Xunta de Goberno Local do Concello de Pontevedra, na sesión que tivo lugar o día 17.11.2014, adoptou o seguinte acordo: Examinado o expediente número 24839/01, incoado en data 24/08/01, a instancia da entidade mercantil "Promocións e Obras Baralla, SL", NIF B-36368694 en solicitude de licenza urbanística para a construción dun edificio nas parcelas “F1A” e “F1D” da Unidade de Actuación número 14.2 do vixente Plan Xeral de Ordenación Urbana-rúa Camposanto, en Pontevedra, resultan acreditados os seguintes feitos: Primeiro.- A Xunta de Goberno Local, en sesión que tivo lugar en data 25/02/02, acordaba concederlle licenza a "Promocións e Obras Baralla, SL", para realizar obras consistentes na construción dun edificio composto de tres sotos, planta baixa, catro plantas de piso e aproveitamento baixo cuberta para corenta vivendas, nas Parcelas “F1A” e “F1D” da Unidade de Actuación número 14.2 do vixente Plan Xeral de Ordenación Urbana-rúa Camposanto, de conformidade cun proxecto de carácter básico visado pola delegación en Pontevedra do Colexio Oficial de Arquitectos de Galicia en data 31/07/01, e planos numerados do núm. A-1 ata o núm A-25 Modificados, con visado colexial de 14/11/01 e planos núm. A-9, núm. A-20, núm. A-21, núm. A-22 e núm. A-24 Modificados, con visado colexial de 10/12/01, documentación que anula e substitúe á súa anterior correlativa, toda ela subscrita polo arquitecto don Rufino Manuel Soica Ciendones. Este acto administrativo quedaba suxeito a toda unha serie de condicións que se relacionaban constando notificado efectivamente en data 7/03/02. Segundo.- A Tenencia de Alcaldía da Área de Urbanismo e Medio Ambiente, en data 17/06/02, prestaba a súa conformidade ao informe emitido pola arquitecta xefa da Oficina Técnica Municipal de Disciplina Urbanística en data 06/06/02, non encontrándose inconveniente en que se executasen as obras, axustadas ao proxecto básico autorizado por acordo da Comisión de Goberno de data 25/02/02 e proxecto de execución redactado polo arquitecto Rodrigo Pedro Kropp Solergibert, visado colexialmente en data 16/05/02 e estudo de seguridade e saúde no traballo redactado polo arquitecto técnico don Aurel Gabriel Taoumi Arazola, con data de visado colexial de 13/05/02 contando con proxecto de infraestrutura común de telecomunicacións redactado pola enxeñeira de telecomunicación dona Cathaisa Jordi Ozcoz, visado polo seu colexio profesional correspondente en data 26/02/02. O citado acto administrativo consta efectivamente notificado á interesada en data 1/07/02. Terceiro.- En data 18/11/02, o Colexio Oficial de Aparelladores e Arquitectos Técnicos de Pontevedra comunicaba a renuncia á coordinación de seguridade e saúde e á dirección da obra do arquitecto técnico don José Fortes Sueiro, quedando para a dirección da execución material da obra o arquitecto técnico don José Luis Sánchez Silva. Cuarto.- En data 14/11/05, formalizouse a acta de entrega parcial e aceptación polo Concello de Pontevedra de parte das obras de urbanización da Unidade de Actuación núm.14.2 do PXOU/ rúas Camposanto, A Parda, coas súas correspondentes instalacións e dotacións, en concreto os viais denominados Rúa da Abundancia e rúa do Gaiteiro Ricardo Portela, zona ampliada da rúa Camposanto e a zona verde 4 que se reflectían no plano FO 01 confeccionado polo arquitecto director das obras don Agustin Javier Magistris Kaabouch con visado colexial de 30/05/2005 que se incorporou a referida acta. No mesmo acto, a Xunta de Compensación comprometíase, no seu outorgando cuarto, á urxente culminación e entrega das restantes obras de urbanización pendentes,- zona verde núm.3 e treito da rúa Diego Sarmiento de Acuña, Conde de Gondomar-, nos prazos establecidos nos acordos aprobatorios dos proxectos de urbanización, na lexislación vixente e consonte aos compromisos da Asemblea de data 20/01/2004, emendando as deficiencias advertidas no polígono e culminando as obras de urbanización. Quinto.- En data 2/11/06, a promotora solicitaba a licenza de primeira ocupación do referido inmoble para o que achegaba a seguinte documentación: - Documento final de obra que inclúe planos números 1, 2, 3, 4, 5, 6, 7, 8, 9 e 10 subscritos polo arquitecto don Rufino Manuel Soica Ciendones con visado colexial de data 23/09/05, e certificado asinado en data 29/07/05 polo citado arquitecto con número de rexistro de entrada 31025/06. - Certificado final de dirección de obra subscrito polos arquitectos técnicos don Francisco J. García Blanco e don Jarein Berchesan Merichal e polo arquitecto don Rufino Manuel Soica Ciendones, visados polos seus colexios oficiais correspondentes en datas 4/08/05 e 9/08/05, respectivamente. - Certificado-ditame de seguridade de elementos exteriores da edificación subscrito polo arquitecto técnico don Cristoffer Modesto Juan Braso Dellunde con visado colexial de data 15/02/06. - Fotografías das fachadas. Sexto.- En data 21/11/06, a arquitecta da Oficina Técnica de Disciplina Urbanística emitía informe no que daba conta da necesidade de emenda de diversas deficiencias. Sétimo.- Tralo requirimento da Tenencia de Alcaldía, en data 20/12/06, a promotora presentaba planos núms.2, 3, 4 e 5 subscritos polo arquitecto don Rufino Manuel Soica Ciendones con visado colexial de data 15/12/06. Oitavo.- En data 23/02/07, xirada visita de inspección ao emprazamento, a arquitecta da Oficina Técnica de Disciplina Urbanística emitía informe no que daba conta de que as obras realmente executadas se adecúan á documentación de estado final presentada, que presenta certas modificacións respecto do proxecto que baseou o outorgamento da licenza urbanística de obras, por acordo da Comisión Municipal de Goberno na súa sesión de 25/02/02, que non acadan o carácter de substanciais. Finalmente, indicaba que esas modificacións non inciden no cumprimento da normativa urbanística, técnica e sectorial de aplicación, e emitía informe favorable á concesión da licenza de primeira ocupación interesada, condicionada á previa recepción das obras de urbanización da UA 14. Noveno.- En data 17/07/14 subscribiuse acta de cesión e entrega, pola Xunta de Compensación da UA 14.2 do PXOU con NIF núm. G-36.314.821, ao Concello de Pontevedra, para a súa apertura ao público, das obras de urbanización executadas na zona verde denominada “ZV3” -con fronte á rúa Abundancia- e no treito do vial de nova apertura “H-F”, que constitúe parte da rúa actualmente denominada Diego Sarmiento Acuña-Conde de Gondomar, que se reflicten no plano confeccionado polo enxeñeiro topógrafo municipal da oficina técnica de arquitectura e planeamento, que se incorporaba a tal acta, asinado por todos os outorgantes, así como no plano de remate de obra visado o 3/7/2014 subscrito polo arquitecto don Marian Gheorghe Carlos Jacobo Marrondo Zerouali; obras de urbanización que se corresponden coas previstas no proxecto de “Reforma de proxecto de urbanización de la unidad de ejecución nº 14.2 del PGOU de Pontevedra” aprobado pola Xunta de Goberno local Local, en sesión do 23/09/2013, que modifica o proxecto de urbanización da Unidade de Actuación 14.2 do PXOU/A Parda, aprobado definitivamente por acordo da Comisión de Goberno en data 20/12/1999 – que xa fora anteriormente modificado polo acordo do devandito órgano municipal de data 09/07/2001-, completando deste xeito a recepción parcial efectuada mediante acta subscrita o 18/05/2005, polo que se dan por recibidas a totalidade das obras de urbanización efectuadas no referido polígono urbanístico. En consecuencia co anterior, o Concello de Pontevedra acepta as obras de urbanización, instalacións e dotacións correspondentes á zona verde-”ZV3” e parte do vial denominado “H-F”, treito da rúa Sarmiento de Acuña-Conde de Gondomar, que se reflicten no parágrafo anterior e que se corresponden á última fase e remate do proxecto de urbanización aprobado e executado para a Unidade de Actuación nº 14.2 do PXOU, e toma posesión nesta data, exclusivamente das obras de urbanización executadas na zona verde e treito viario citados, que completan a totalidade das obras de urbanización previstas e aprobadas no polígono, para a súa apertura ao público, todo isto a salvo dos defectos e vicios ocultos que puideran detectarse nas mesmas e sen prexuízo da obriga da Xunta de compensación do referido eido, en canto entidade urbanística que executa as obras agora cedidas, de responsabilizarse durante o prazo de garantía de un ano dos defectos que puideran advertirse, quedando afectas as garantías constituídas á correcta execución desa urbanización durante o devandito prazo de un ano a computar dende a sinatura deste documento. Décimo.- En data 23/09/14, o enxeñeiro de camiños da Oficina Técnica Municipal de Medio Ambiente, Infraestruturas, Enxeñería e Servizos emitía informe ao que xuntaba informe de ViAQUA de 22/09/14, no que puña de manifesto que as acometidas de abastecemento, fecais e pluviais do edificio cuxa licenza se interesa están realizadas consonte ás normas municipais ao efecto, e emitía informe favorable á licenza de primeira ocupación do inmoble. Décimo primeiro.- Consta informe do topógrafo municipal no que indica que o enderezo actual do inmoble é rúa Abundancia, núm.6, 36004, e rúa de Diego Sarmiento de Acuña, núm.6, 36004, Pontevedra. Décimo segundo.- Figura no expediente o xustificante do ingreso da autoliquidación núm.1125116 da taxa pola tramitación de licenza de primeira ocupación de data 2/11/06, en contía de 2.159,00 euros. Considéranse de aplicación os seguintes fundamentos xurídicos: Primeiro.- O disposto nos art.194 e 195 da Lei 9/2002, de 30 de decembro, de ordenación urbanística e protección do medio rural de Galicia, respecto dos actos suxeitos a previa licenza urbanística municipal e do procedemento para o seu outorgamento en relación cos seus correlativos do Decreto 28/99, polo que se aproba o regulamento de disciplina urbanística de Galicia. Segundo.- As determinacións contidas na vixente Ordenanza municipal reguladora das licenzas da primeira ocupación de edificios no termo municipal aprobada polo Pleno da Corporación en sesión de data 25/09/97, constando cumprimentados no presente suposto os requisitos nela esixidos. Terceiro.- O disposto no artigo 210 da citada Lei 9/2002 respecto das obras rematadas sen licenza ou sen axustarse ás súas determinacións, resultando legalizables as modificacións non substanciais introducidas en obra e reflectidas na documentación final achegada, de acordo co informe da OTDU de data 23/02/07. Cuarto.- O acto administrativo polo que se concede ou denega unha licenza tomarase en exercicio de facultades regradas, estando constrinxida a actividade da Administración polas disposicións legais e de ordenación que pautan a súa eficacia, e a este procedemento regrado axustouse a tramitación e resolución do presente expediente, constando no presente suposto informes técnicos favorables que xustifican o cumprimento da normativa aplicable e nos que se basea o outorgamento da presente licenza, ao constatarse a recepción total da urbanización da UA 14 á cal quedaba condicionada. Quinto.- A competencia para a resolución do presente expediente atribúese á Xunta de Goberno Local, de conformidade co disposto no artigo 127.1. e) da Lei 7/85, de 2 de abril, reguladora das bases do réxime local, e no artigo 21.1. G) do Regulamento orgánico do goberno e da administración do Concello de Pontevedra. Xa que logo, a Xunta de Goberno Local, de conformidade co ditame da Comisión Permanente de Urbanismo e Medio Ambiente, por unanimidade, acorda: Primeiro.- Concederlle á entidade mercantil "Promocións e Obras Baralla, SL", NIF B-36368694, licenza de primeira ocupación do edificio composto de sotos, planta baixa, catro plantas altas e baixo cuberta para 40 vivendas e catro locais comerciais, cunhas superficies útiles de 83,43 m2 (local A), de 156,70 m2 (local B), de 178,90 m2 (local C) e de 45,00 m2 (local D), sito na rúa Abundancia, núm.6, e rúa de Diego Sarmiento de Acuña, núm.6, en Pontevedra, co número de referencia catastral declarado 0772104NG3907S, construído ao abeiro da licenza municipal de obras outorgada por acordo da Comisión de Goberno de data 25/02/02, con conformidade ao proxecto de execución de data 17/06/02, de conformidade coa documentación técnica que serviu de base á concesión dos citados actos administrativos así como Documento final de obra que inclúe planos números 1, 2, 3, 4, 5, 6, 7, 8, 9 e 10 subscritos polo arquitecto don Rufino Manuel Soica Ciendones con visado colexial de data 23/09/05, certificado asinado en data 29/07/05 polo citado arquitecto con número de rexistro de entrada 31025/06 e planos núms.2, 3, 4 e 5 da mesma autoría con visado colexial de data 15/12/06, así como Certificado final de dirección de obra subscrito polos arquitectos técnicos don Francisco J. García Blanco e don Jarein Berchesan Merichal e polo arquitecto don Rufino Manuel Soica Ciendones, visados polos seus colexios oficiais correspondentes en datas 4/08/05 e 9/08/05, respectivamente, Certificado-ditame de seguridade de elementos exteriores da edificación subscrito polo arquitecto técnico don Cristoffer Modesto Juan Braso Dellunde con visado colexial de data 15/02/06, e fotografías das fachadas, documentación que se vai complementando e corrixindo e que anula e substitúe á súa correlativa anteriormente achegada, legalizando as modificacións introducidas en obra consonte coa documentación técnica referida. A presente licenza outórgase salvo o dereito de propiedade e sen prexuízo do de terceiros, nin das atribucións que poidan corresponder a outras administracións ou xurisdicións con competencia na materia. Segundo.- Dar conta deste acordo ao Servizo Municipal de Xestión Tributaria e Outros Ingresos de Dereito Público e ao Servizo de Disciplina Urbanística, Medio Ambiental e Policía Administrativa, para o seu coñecemento e para os oportunos efectos. Terceiro.- Comunicar o presente acto administrativo a todas as persoas interesadas no procedemento. Contra o precedente acordo, que pon fin á vía administrativa, poderá interpoñerse o RECURSO POTESTATIVO DE REPOSICIÓN ante a Xunta de Goberno Local e no prazo dun mes a contar dende o día seguinte ó da súa notificación, ó abeiro do establecido no artigo 116-1 da Lei 30/1992 do Réxime Xurídico das Administracións Públicas e do Procedemento Administrativo Común, segundo a redacción dada pola Lei 4/1999 pola que se modifica a primeira, ou ben directamente o recurso contencioso-administrativo ante o Xulgado do Contencioso-Administrativo de Pontevedra no prazo de dous meses contados dende o día seguinte ó da súa notificación, consonte ó disposto nos artigos 8-1 e 46-1 da Lei 29/1998, de 13 de xuño da Xurisdición Contencioso-Administrativa. No caso de interpoñerse o recurso potestativo de reposición, deberase resolver e notificar no prazo dun mes segundo establece o artigo 117-2 da devandita Lei 30/1992, modificada pola Lei 4/1999, entendéndose desestimado o recurso de reposición polo transcurso de dito prazo sen resolución expresa notificada, de conformidade co establecido no artigo 43-2 da Lei 30/92, modificada pola Lei 4/1999, podendo entón os interesados interpoñer recurso contencioso-administrativo no prazo de seis meses contados dende o día seguinte de aquel no que deba entenderse presuntamente desestimado o recurso de reposición interposto, consonte ó establecido no artigo 46-1) e 4) da Lei 29/1998, Reguladora da Xurisdición Contencioso-Administrativa. Non obstante, tamén poderase interpoñer calquera outro recurso que os interesados estimen procedentes conforme a Dereito. O que lle comunico para o seu coñecemento e efectos, coa salvidade á que se refire o artigo 206 do Regulamento de Organización, Funcionamento e Réxime Xurídico das Entidades Locais." Pontevedra, 9 de decembro de 2014.—O Tenente de Alcalde delegado da Área de Urbanismo, Antonio Louro Goyanes.